
	Ministru kabineta noteikumi Nr. 788 
Rīgā 2021. gada 7. decembrī (prot. Nr. 79  5. §)



Grozījumi Ministru kabineta 2014. gada 2. septembra noteikumos Nr. 530 "Dzelzceļa būvnoteikumi"

Izdoti saskaņā ar Būvniecības likuma
5. panta pirmās daļas 2. punktu
un otrās daļas 3. punktu
un Dzelzceļa likuma 22. pantu

[bookmark: _Hlk84501683]1. Izdarīt Ministru kabineta 2014. gada 2. septembra noteikumos Nr. 530 "Dzelzceļa būvnoteikumi" (Latvijas Vēstnesis, 2014, 193. nr.; 2018, 191. nr.; 2019, 235. nr.; 2020, 136. nr.; 2021, 33. nr.) šādus grozījumus:
[bookmark: _Hlk51945127]1.1. aizstāt noteikumu tekstā vārdus "sertifikāta numurs" un vārdus "un sertifikāta numurs" ar vārdiem "sertifikāta numurs un darbības joma";
1.2. svītrot 5.1 punkta otro teikumu;
1.3. izteikt 5.2 punktu šādā redakcijā:

"5.2 Būvniecības ieceres dokumentāciju izstrādā elektroniski vienā eksemplārā un pievieno būvniecības informācijas sistēmā. Izstrādāto būvniecības ieceres dokumentāciju būvniecības informācijas sistēmā apstiprina būvspeciālists.";

1.4. aizstāt 6.1., 7.1. un 8.1. apakšpunktā vārdu un skaitļus "mērogā 1:2000–1:10000" ar vārdiem un skaitļiem "pēc iespējas lielākā mērogā, bet ne mazākā par 1:500";
1.5. izteikt 16.3. apakšpunktu šādā redakcijā:

"16.3. prasības par institūciju un inženiertīklu īpašnieku saskaņojumiem attiecībā uz pieslēgumu (atslēgumu) un to šķērsojumu tehniskajiem noteikumiem;";

1.6. izteikt 25.1 punktu šādā redakcijā:

"25.1 Būvprojektu izstrādā elektroniski vienā eksemplārā un pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem (izņemot šo noteikumu 5.1 punktā minētās personas).";

1.7. svītrot 31.1. apakšpunktā vārdus un skaitļus "(vienā eksemplārā, bet Būvniecības likuma 6.1 panta pirmās daļas 1. punktā minētajos gadījumos – divos eksemplāros)";
1.8. svītrot 41.4. apakšpunktu;
1.9. papildināt 4.1. nodaļu ar 43.4 un 43.5 punktu šādā redakcijā:

"43.4 Ja dzelzceļa infrastruktūras objekts vai tās kārta (ja dzelzceļa infrastruktūras objektu paredzēts īstenot pa kārtām) nav nodota ekspluatācijā noteiktajā termiņā, būvatļauju pagarina uz būvniecības ierosinātāja pieprasīto laiku, ja Valsts dzelzceļa tehniskajā inspekcijā iesniegts dzelzceļa infrastruktūras objekta novietnes un tam izbūvēto ārējo inženiertīklu izpildmērījuma plāns, kā arī uz pieprasīto pagarinājuma termiņu izsniegtas būvdarbu veicēja civiltiesiskās atbildības apdrošināšanas polises kopija.

43.5 Valsts dzelzceļa tehniskā inspekcija var pagarināt maksimālo būvdarbu veikšanas ilgumu pēc šo noteikumu 43.4 punktā minēto nosacījumu izpildes.";

1.10. svītrot 51. punkta otro teikumu;
1.11. svītrot 53.1 punktu;
1.12. svītrot 57.3 punktu;
1.13. svītrot 58. punktā vārdus "vai parakstījuši";
1.14. svītrot 67.1 punktā vārdus "paraksta vai";
[bookmark: _Hlk74215900]1.15. aizstāt 81. punktā vārdus "apseko dzelzceļa infrastruktūras objektu dabā" ar vārdiem "pārbauda patvaļīgās būvniecības esību";
1.16. papildināt noteikumus ar 89. punktu šādā redakcijā:

"89. Ja saskaņā ar Būvniecības likuma pārejas noteikumu 22. punktu būvniecības process noris, neizmantojot būvniecības informācijas sistēmu, tad ievēro Būvniecības likumu un šajos noteikumos noteikto kārtību un termiņus, izņemot šādas prasības:
89.1. būvniecības ieceres dokumentāciju (izņemot būvniecības iesniegumu) izstrādā papīra dokumentu formā trijos eksemplāros (Būvniecības likuma 6.1 panta pirmās daļas 1. punktā minētajos gadījumos – četros eksemplāros) vai elektroniski vienā eksemplārā. Trešo personu saskaņojumu var noformēt uz būvprojekta ģenerālplāna, arī saskaņojumu par atkāpēm no tehnisko noteikumu prasībām var izdarīt uz būvprojekta ģenerālplāna. Visus eksemplārus iesniedz izskatīšanai Valsts dzelzceļa tehniskajā inspekcijā;
89.2. būvprojekta ekspertīzi, ja tāda nepieciešama, pievieno būvprojekta dokumentācijai;
89.3. būvdarbu žurnālu iesniedz reģistrācijai Valsts dzelzceļa tehniskajā inspekcijā būvdarbu uzsākšanas nosacījumu izpildei;
89.4. būvniecības ierosinātājs pirms būvdarbu uzsākšanas izsniedz būvdarbu veicējam, bet būvdarbu veicējs – katram atsevišķu būvdarbu veicējam akceptētu paskaidrojuma rakstu vai būvatļauju ar atzīmi par būvdarbu uzsākšanai izvirzīto nosacījumu izpildi un nepieciešamo būvniecības ieceres dokumentāciju;
89.5. darbu veikšanas projektu pirms būvniecības ieceres dokumentācijā paredzēto darbu uzsākšanas nodod atbildīgajam būvdarbu vadītājam. Darbu veikšanas projekts ir pieejams būvlaukumā strādājošajiem būvspeciālistiem un kontroles institūcijām;
89.6. būvdarbu žurnālu aizpilda atbilstoši vispārīgajos būvnoteikumos noteiktajam būvdarbu žurnāla saturam;
89.7. pabeigtos nozīmīgo konstrukciju elementus un segtos darbus, kā arī izbūvētās ugunsdrošībai nozīmīgas inženiertehniskās sistēmas pieņem ekspluatācijā, sastādot pieņemšanas aktu (9., 10. un 11. pielikums), ko paraksta atbildīgais būvdarbu vadītājs, būvuzraugs (ja veikta būvuzraudzība) un autoruzraugs (ja to paredz autoruzraudzības līgums). Pieņemšanas aktam pievieno šo noteikumu 57.2 punktā minētos dokumentus."

2. Noteikumi stājas spēkā 2022. gada 1. martā.

